《鼓山看云》
清代·田霢

犯晓登云顶，日午仅陟半。不知几多高，上为云所幔。

复穷千百级，忽已凌霄汉。擘絮立岑椒，裹绵坐石畔。

开口竟可吞，入手弗容玩。袖归拟赠客，衣解随风散。

作者简介：田霢（1652-1729）字子益，号乐园，又号菊隐，别号香城居士。山东德州人，康熙二十五年（1686）拔贡，诗风冲淡清奇，著有《菊隐集》《南游稿》《鬲津草堂诗集》等。